stanford-oval/wikipedia huggingface dataset:
חתונה ממבט ראשון
הזוגות המשתתפים > עונה 7

| # | זוג | גיל | עיסוק | ירח דבש | מעמד ההחלטה |
| --- | --- | --- | --- | --- | --- |
| 1 | מינדי ארליך | 37 | עורכת דין ותסריטאית | ספרד | יפורסם בהמשך |
| 1 | אסף שטרית | 40 | איש הייטק | ספרד | יפורסם בהמשך |
| 2 | איילה מינקר | 33 | בעלת עסק עצמאי | סיישל | יפורסם בהמשך |
| 2 | שחר גל | 40 | מנחה קבוצות | סיישל | יפורסם בהמשך |
| 3 | רוני צדקא | 32 | א. שילוב אוכלוסיות מיעוטים בהייטק | תאילנד | יפורסם בהמשך |
| 3 | שקד ביטון | 31 | דובר של חבר כנסת | תאילנד | יפורסם בהמשך |
| 4 | חיה בוקובזה | 34 | עובדת סוציאלית ומנהלת אגף רווחה | צרפת | יפורסם בהמשך |
| 4 | מור זר | 33 | סמנכ"ל תפעול במפעל משפחתי | צרפת | יפורסם בהמשך |
| 5 | בר סימור | 33 | רופאה | ספרד | יפורסם בהמשך |
| 5 | אור (אורי) הופנונג | 36 | סטארטאפיסט | ספרד | יפורסם בהמשך |
| 6 | איזבל עיני | 35 | מנהלת נכסים בחברת נדלן | תאילנד | יפורסם בהמשך |
| 6 | נועם בן שימול | 37 | מנהל שירות לקוחות בחברת לוגיסטיקה | תאילנד | יפורסם בהמשך |
| 7 | חן גולן | 34 | רואת חשבון | צרפת | יפורסם בהמשך |
| 7 | ברק מור | 33 | מרצה לקבלת החלטות | צרפת | יפורסם בהמשך |
| 8 | אופיר חייט | 38 | צלם ויוצר תוכן | סיישל | יפורסם בהמשך |
| 8 | אולה גל | 32 | מנהלת קשרי לקוחות VIP | סיישל | יפורסם בהמשך |
ביקורת על הפורמט

הדס גרופר, עובדת סוציאלית קלינית המתמחה בטיפול זוגי ומשפחתי, טוענת כי התהליך של התגברות על דפוסים שמלווים לפעמים מילדות הוא קשה ואורך שנים. אין שום סיכוי שתוכנית טלוויזיה הנמשכת 42 יום ומלאה במניפולציות רגשיות תוכל לסייע באמת לאנשים לעבור תהליך רגשי מורכב כל כך. למעשה, בכל פעם שנראה שהמשתתפים מנסים להגן על עצמם מהתהליך האומלל אליו נכנסו, מגיעה ההפקה עם מסר שהתגובה הטבעית הזאת היא עדות לאופי הבעייתי שלהם ושהיא פוגעת ב"תהליך" שהם באו לעבור. תחת אצטלה של ניסיון ליצור קירבה, היא שופכת עוד דלק רגשי למדורת הכאב. לדעתה של המטפלת, הקהל הישראלי לא היה משתף פעולה עם תוכנית המצהירה בגלוי שהיא מעוניינת לייצר זמן פרסום מטראומות ומצוקות של אנשים אחרים, ושאין שום סיכוי שיצא מזה משהו ולכן היא מוכרת תקווה שקרית בעטיפה של חופה.
פרסים ומועמדויות

| שנה | פרס | קטגוריה | מועמדות | תוצאה |
| --- | --- | --- | --- | --- |
| 2023 | פרסי האקדמיה לטלוויזיה | תוכנית דוקו-ריאליטי | חתונה ממבט ראשון – עונה 5 | זכייה |
| 2023 | פרסי האקדמיה לטלוויזיה | ליהוק בתוכנית ריאליטי ו/או דוקו-ריאליטי | נדב יצחקי | מועמדות |
הערות שוליים

↑  אילן קפרוב‏, יחסינו לאן: הפאתוס והמריחה מדכאים את הפוטנציאל של "חתונה ממבט ראשון", באתר וואלה, 30 באוקטובר 2017
↑  איתי זיו, "חתונה ממבט ראשון": אתם לא נשואים עד שלא התחתנתם מול מצלמות הטלוויזיה, באתר הארץ, 30 באוקטובר 2017
↑  שני קורן, ‏ביחד או לא? זה מה שקורה עם הזוגות היום, באתר ‏מאקו‏, 11 בספטמבר 2023
↑  ערן סויסה, "חתונה ממבט ראשון": שיא רייטינג מאז הפיצול, באתר ישראל היום, 17 בינואר 2018
↑  ערן סויסה, שנה לפיצול ערוץ 2: "כולם הפסידו, ובגדול", באתר ישראל היום, 31 באוקטובר 2018
1 2  אלכסנדר כץ, שיא ל'חתונה ממבט ראשון'; 7.8% לפרידה של קוטלר מ'המגזין', באתר אייס, 23 ביוני 2019
↑  איתי פת-יה, רייטינג סופ"ש: פרק ההחלטה של 'חתונה' מנצח בפער - איזה מספרים הביא?, באתר אייס, 7 ביוני 2020
↑  שרון טל, רייטינג: האם פרק חשיפת הזוגות בחתונה ממבט ראשון הביא ניצחון על הישרדות VIP?, באתר אייס, 10 ביוני 2020
↑  אילן שניג, חתונה ממבט ראשון והישרדות VIP ראש בראש – מי הביאה את הניצחון?, באתר אייס, 14 ביוני 2020
↑  רייטינג: ההכרעות בחתונמי מול אקס פקטור, במה צפיתם אתמול?, באתר אייס, 24 בנובמבר 2021
↑  רייטינג: גיא פינס מתפוצץ, מה עשתה חתונמי בפרק הסיום?, באתר אייס, 28 בנובמבר 2021
↑  בר זגה, שירי ולירן מ"חתונה ממבט ראשון" נפרדים, במדור "פנאי פלוס" באתר ynet‏, 13 ביוני 2020
↑  ורד פוליאק, ‏"אני בזוגיות אוהבת כבר שמונה חודשים, אנחנו גרים ביחד", באתר ‏מאקו‏, 27 בנובמבר 2021
↑  אילי פארי, ‏לא כלה של אף אחד, באתר ‏מאקו‏, 2 בדצמבר 2021
↑  יפעת הללי אברהם, ‏אחרי שנפרדו: עינת ולירון צפו בפרק ביחד, באתר ‏מאקו‏, 24 בנובמבר 2021
↑  לילך מרקוביץ', ‏מאי שכטר ומשה יחזקאל מ"חתונמי" חושפים את השם שבחרו לבנם התינוק, באתר ‏מאקו‏, 15 בפברואר 2024
↑  אופיר סגרסקי‏, הפורמט של שידוך כפוי לא עבד למינדי אז היא הלכה לחתונמי? רגע, מה?!, באתר וואלה, 27 בינואר 2025
↑  שרון גולן מאירי, ‏שמש מחממת או שורפת?, באתר ‏מאקו‏, 28 בינואר 2025
↑  הדס גרופר, "חתונה ממבט ראשון" מסוכנת למשתתפים וגם לצופים, באתר הארץ, 19 במאי 2020
| 0 | 1 | 2 |
| --- | --- | --- |
| הקודם: 2019: 80 וארבע | פרס האקדמיה לטלוויזיה לתוכנית דוקו – ריאליטי  2020–2022: חתונה ממבט ראשון | הבא: 2023: דנה קמה |
המתים המהלכים: עיר המתים

| --- | --- |

 מבוסס על:  המתים המהלכים 
 סוגה:  אימה-דרמה פוסט אפוקליפטית
 יוצרים:  אלי ז'ורנה
 שחקנים:  לורן כהן ג'פרי דין מורגן גאיוס צ'ארלס ז'ליקו איבנק
 פסקול:  איאן הולטקוויסט
 ארץ מקור:  ארצות הברית ארצות הברית
 שפות:  אנגלית
 מספר עונות:  1 
 מספר פרקים:  6 (נכון ל־23 ביולי 2023) 
 תוכנית מקור:  המתים המהלכים (סדרת טלוויזיה)
 הפקה
 מפיקים בפועל:  סקוט מ. גימפל רוברט קירקמן דוד אלפרט גייל אן הורד בריאן בוקרת' לורן כהן ג'פרי דין מורגן אלי יורנה
 חברת הפקה:  Skybound Entertainment, Valhalla Entertainment 
 אתר צילומים:  ניו ג'רזי, ארצות הברית
 טכניקת צילום:  מצלמה יחידה
 אורך פרק:  40-50 דקות
 שידור
 רשת שידור:  AMC 
 תקופת שידור מקורית:  18 ביוני 2023 – הווה
 קישורים חיצוניים
 אתר רשמי
 דף התוכנית ב-IMDb
 
המתים המהלכים: עיר המתים (באנגלית: The Walking Dead: Dead City) היא סדרת אימה אמריקאית פוסט-אפוקליפטית של אלי ז'ורנה עבור AMC, המבוססת על דמויותיהם של מגי רי וניגן סמית' מהסדרה "המתים המהלכים". זוהי סדרת הספין-אוף הרביעית בעולם "המתים המהלכים", והראשונה מביניהן שעלילתה מתרחשת אחרי סיומה של הסדרה המקורית.
לורן כהן וג'פרי דין מורגן חוזרים לגלם את הדמויות של מגי וניגן שאותם גילמו בסדרת הטלוויזיה המקורית, ולצידם משחקים בתפקידים הראשיים גאיוס צ'ארלס, זליקו איבנק ומהינה נפוליאון. העבודה על הסדרה החלה במרץ 2022 והייתה אמורה להיקרא "המתים המהלכים: אי המתים". על השם הסופי שלה הוחלט באוגוסט אותה שנה, והיא צולמה בניו יורק בין יולי לאוקטובר 2022.
הפרק הראשון מתוך שישה שודר ב-18 ביוני 2023. עונה שנייה עתידה לעלות לשידור ב-4 במאי 2025.
עלילה

הסדרה עוקבת אחר מגי וניגן במסעם למנהטן הפוסט-אפוקליפטית שמנותקת משאר ארצות הברית, בחיפוש אחר בנה החטוף של מגי, הרשל. בעיר ההרוסה שוררת אנרכיה, ותושביה והמתים מתמודדים עם סכנות ואיומים.
שחקנים ודמויות > דמויות ראשיות

לורן כהן (מגי רי): אלמנתו של גלן והמנהיגה לשעבר של מחנה השורדים "ראש הגבעה".
ג'פרי דין מורגן (ניגן סמית'): המנהיג לשעבר של המושיעים.
גאיוס צ'ארלס (פרלי ארמסטרונג): איש משפחה מסור.
ז'ליקו איבנק ("הקרואטי")
מהינה נפוליאון (ג'יני)
שחקנים ודמויות > דמויות משנה

ג'ונתן היגינבוטהם (טומאסו)
טריי סנטיאגו-הדסון (ג'אנו)
צ'רלי סוליס ("הברמן")
מייקל אנתוני (לותר)
אלכס בורלו, דייוויד צ'ן, רנדי גונזלס, אלכס הוין, איישה קנדריק, קארינה אורטיז, קיילב ריס פול, אלינור רייסה וג'ון וו לוהקו גם הם לתפקידים נוספים. את בנה של מגי, הרשל רי, יגלם לוגן קים, במקומו של קין מייקל ספילר, שגילם את הדמות בסדרה המקורית.
סקירה

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- | --- |
|  | 1 | 6 | 6 | 18 ביוני 2023 | 23 ביולי 2023 |
|  | 2 | — | — | 4 במאי 2025 | — |
פרסים ומועמדויות

| שנה | פרס | קטגוריה | מועמד (ים) | תוצאה | מקור |
| --- | --- | --- | --- | --- | --- |
| 2024 | פרס סאטורן | סדרת הז'אנר החדשה הטובה ביותר | המתים המהלכים: עיר המתים | מועמדות |  |
| 2024 | פרס סאטורן | שחקנית הטובה ביותר בסדרת טלוויזיה | לורן כהן | מועמדות |  |
הערות שוליים

↑  “המתים המהלכים” מכריזה על ספין אוף נוסף לצמד פופולרי במיוחד, באתר www.gadgety.co.il, ‏2022-03-08
↑  Wesley Yin-Poole (February 25, 2025). The Walking Dead: Dead City Season 2 Premiere Release Date Confirmed – IGN Fan Fest 2025. IGN. Retrieved February 26, 2025
↑  Nellie Andreeva, ‘Isle Of The Dead’: Gaius Charles Joins Lauren Cohan & Jeffrey Dean Morgan In ‘The Walking Dead’ Spinoff, Deadline, ‏2022-04-28 (באנגלית אמריקאית)
1 2 3  Isle of the Dead Announces New Cast Members, TV Shows (באנגלית)
↑  Charlie Mason, The Walking Dead: Dead City Sets Spring Premiere — Plus, See Maggie and Negan Prowl NYC’s Mean Streets, TVLine, ‏2022-10-08 (באנגלית אמריקאית)
1 2  Jessica Sager, Watch the Trailer for the New 'Walking Dead' Spinoff 'Dead City', Parade: Entertainment, Recipes, Health, Life, Holidays, ‏2023-05-12 (באנגלית)
↑  The Walking Dead: Dead City Recasts Maggie and Glenn's Son, TV Shows (באנגלית)
↑  Patrick Hipes, ‘Avatar: The Way Of Water’, ‘Oppenheimer’, ‘Star Trek’ Series Lead Nominations For Genre-Focused Saturn Awards, Deadline, ‏2023-12-06 (באנגלית אמריקאית)
האספה הכללית של טנסי

| --- | --- |

 מדינה:  ארצות הברית 
 משכן
  
 קפיטול מדינת טנסי 
 אתר אינטרנט
 www.legislature.state.tn.us
 
האספה הכללית של טנסי (באנגלית: Tennessee General Assembly או בקיצור: TNGA) היא בית המחוקקים הדו-ביתי של מדינת טנסי שבארצות הברית המורכב מסנאט (33 נציגים) ובית נבחרים (99 נציגים). נכון לינואר 2025 יש למפלגה הרפובליקנית רוב משמעותי בשני הבתים.
הנציגים נבחרים לכהונה של שנתיים; על פי תיקון חוקתי משנת 1966, הסנאטורים נבחרים לכהונה של ארבע שנים בדירוג, כאשר המחוזות עם מספרים זוגיים נבחרים בשנת הבחירות לנשיאות ארצות הברית ואלו במחוזות עם מספרים אי-זוגיים נבחרים בשנות הבחירות למושל טנסי.
על פי חוקת טנסי כל נציג חייב להיות בן עשרים ואחת, אזרח ארצות הברית, תושב המדינה במשך שלוש שנים וגם תושב המחוז המיוצג שנה לפני הבחירות. חוקת המדינה גם קובעת שכל סנטור חייב להיות בן שלושים, אזרח ארצות הברית, התגורר שלוש שנים בטנסי והתגורר במחוז שנה אחת לפני הבחירות.
הערות שוליים

↑  "The Constitution of the State of Tennessee" (PDF). 4 בנובמבר 2014. {{cite web}}:  (עזרה)
| בתי מחוקקים בארצות הברית |
| --- | --- | --- |
| הקונגרס | בית הנבחרים של ארצות הברית • הסנאט של ארצות הברית |  |
| מדינות | אוהיו (בית הנבחרים • הסנאט) • אוקלהומה (בית הנבחרים • הסנאט) • אורגון (בית הנבחרים • הסנאט) • איווה (בית הנבחרים • הסנאט) • איידהו (בית הנבחרים • הסנאט) • אילינוי (בית הנבחרים • הסנאט) • אינדיאנה (בית הנבחרים • הסנאט) • אלבמה (בית הנבחרים • הסנאט) • אלסקה (בית הנבחרים • הסנאט) • אריזונה (בית הנבחרים • הסנאט) • ארקנסו (בית הנבחרים • הסנאט) • ג'ורג'יה (בית הנבחרים • הסנאט) • דלאוור (בית הנבחרים • הסנאט) • דקוטה הדרומית (בית הנבחרים • הסנאט) • דקוטה הצפונית (בית הנבחרים • הסנאט) • הוואי (בית הנבחרים • הסנאט) • וושינגטון (בית הנבחרים • הסנאט) • ויומינג (בית הנבחרים • הסנאט) • ויסקונסין (אספת המדינה • הסנאט) • וירג'יניה (בית הנבחרים • הסנאט) • וירג'יניה המערבית (בית הנבחרים • הסנאט) • ורמונט (בית הנבחרים • הסנאט) • טנסי (בית הנבחרים • הסנאט) • טקסס (בית הנבחרים • הסנאט) • יוטה (בית הנבחרים • הסנאט) • לואיזיאנה (בית הנבחרים • הסנאט) • מונטנה (בית הנבחרים • הסנאט) • מיזורי (בית הנבחרים • הסנאט) • מיין (בית הנבחרים • הסנאט) • מינסוטה (בית הנבחרים • הסנאט) • מיסיסיפי (בית הנבחרים • הסנאט) • מישיגן (בית הנבחרים • הסנאט) • מסצ'וסטס (בית הנבחרים • הסנאט) • מרילנד (בית הנבחרים • הסנאט) • נבדה • נברסקה • ניו ג'רזי (האספה הכללית • הסנאט) • ניו המפשייר (בית הנבחרים • הסנאט) • ניו יורק (האספה • הסנאט) • ניו מקסיקו (בית הנבחרים • הסנאט) • פלורידה (בית הנבחרים • הסנאט) • פנסילבניה (בית הנבחרים • הסנאט) • קולורדו (בית הנבחרים • הסנאט) • קונטיקט (בית הנבחרים • הסנאט) • קליפורניה (אספת המדינה • הסנאט) • קנזס (בית הנבחרים • הסנאט) • קנטקי (בית הנבחרים • הסנאט) • קרוליינה הדרומית (בית הנבחרים • הסנאט) • קרוליינה הצפונית (בית הנבחרים • הסנאט) • רוד איילנד (בית הנבחרים • הסנאט) |  |
| אחרים | מחוז קולומביה • איי הבתולה של ארצות הברית • איי מריאנה הצפוניים (בית הנבחרים • הסנאט) • גואם • סמואה האמריקנית (בית הנבחרים • הסנאט) • פוארטו ריקו (בית הנבחרים • הסנאט) |  |
| --- | --- |
בקרת זהויות :  NLI: 987010649466405171  ISNI: 0000 0004 0436 5605  LCCN: n80044783  SNAC: w6nk80js  VIAF: 141890026   WorldCat (עם VIAF): 141890026
אמוג'י: הסרט

| --- | --- |

כרזת הסרט בישראל
 מבוסס על:  אמוג'י
 בימוי:  אנתוני לאונדיס 
 הופק בידי:  מישל ראימו קוויט
 תסריט:  מייק וייט, אנתוני לאונדיס 
 עריכה:  ויליאם ג'. קפרלה
 שחקנים ראשיים:  טי. ג'יי. מילר ג'יימס קורדן אנה פריס מאיה רודולף סטיבן רייט ג'ניפר קולידג' ג'ייק ט. אוסטין כריסטינה אגילרה סופיה ורגרה פטריק סטיוארט רוב ריגל שון הייז
 מדבבים:  ג'ניפר קולידג' סטיבן רייט רוב ריגל מאיה רודולף סופיה ורגרה פטריק סטיוארט ג'יימס קורדן כריסטינה אגילרה ג'ייק ט. אוסטין אנה פריס טי. ג'יי. מילר 
 מוזיקה:  פטריק דויל
 מדינה:  ארצות הברית ארצות הברית
 חברת הפקה:  סרטי סוני הנפשה LStar Capital
 חברה מפיצה:  סרטי קולומביה
 שיטת הפצה:  וידאו על פי דרישה, הפצה לאולמות הקולנוע 
 הקרנת בכורה:  ארצות הברית 28 ביולי 2017 ישראל 27 ביולי 2017
 משך הקרנה:  86 דקות
 שפת הסרט:  אנגלית (הסרט דובב לשפות נוספות, ביניהן עברית)
 סוגה:  סרט חבר'ה, סרט מדע בדיוני, סרט נעורים, סרט קומדיה, סרט הרפתקאות, סרט לכל המשפחה 
 תקציב:  50,000,000$
 הכנסות:  $217,776,646
 הכנסות באתר מוג'ו:   theemojimovie
 פרסים:  פרס פטל הזהב
 www.theemoji-movie.com
 דף הסרט ב־IMDb
 
אמוג'י: הסרט (באנגלית: The Emoji Movie) הוא סרט הנפשה ממוחשבת בתלת-ממד שבוים ונכתב על ידי טוני לאונדיס, ובנוסף נכתב במשותף עם אריק סייגל ומייק וויט. הסרט הופק באמצעות סרטי סוני הנפשה והוא יצא לאקרנים ב-28 ביולי 2017.
בסרט מככבים המדבבים טי. ג'יי. מילר, ג'יימס קורדן, אנה פריס, מאיה רודולף, סטיבן רייט, ג'ניפר קולידג', ג'ייק ט. אוסטין, כריסטינה אגילרה, סופיה ורגרה, פטריק סטיוארט, רוב ריגל ושון הייז.
תקציר העלילה

בתוך אפליקציית המסרים נמצא לו העולם הנסתר של 'טקסטופוליס', עיר שוקקת חיים שבה כל סמלי האימוג'י גרים, בתקווה להיבחר על ידי המשתמש של הטלפון. בעולם הזה, לכל אימוג'י יש רק הבעת פנים אחת - למעט ג'ין, אימוג'י שנולד ללא פילטר והוא מלא בהבעות ורגשות.
ג'ין נחוש בדעתו להיות "נורמלי" כמו כל סמלי האימוג'י האחרים, ומגייס את עזרתם של החברים הכי טובים שלו: כיף ופרצה. יחד, הם יוצאים למסע בין היישומים השונים בטלפון כדי למצוא את הקוד שיתקן את ג'ין. אבל כאשר סכנה גדולה מאיימת על הטלפון, גורלם של כל האימוג'ים תלוי בשלושת החברים, אשר חייבים להציל את העולם שלהם לפני שיימחק לנצח.
דמויות ומדבבים

| מדבב/ת באנגלית | מדבב/ת בעברית | שם הדמות | אודות הדמות | מדבבים נוספים |
| --- | --- | --- | --- | --- |
| טי. ג'יי. מילר | תמיר גינזבורג | ג'ין | הדמות הראשית. בעל קשת של רגשות. צריך להיות "מאא" אבל יש לו בעיה. בסוף הופך לאימוג'י רחב רגשות | קסבייה דולן (גרסה צרפתית-קנדית) |
| ג'יימס קורדן | יפתח אופיר | כיף | חברו של ג'ין. אחד האימוג'ים המפורסמים בטקסטופוליס. אלוף בריקוד. בעל פלסטר |  |
| אנה פריס | דקלה הדר | פרצה | חברתו של ג'ין. אלופה בפריצת קודים. במקור אמוג'י נסיכה. | לאורה טסורו (גרסה פלמית) |
| מאיה רודולף | איילת רובינסון | סמיילית | האנטגוניסטית בסרט. רוצה למחוק לצמיתות את ג'ין. הבוסית של טקסטופוליס. נמעכה על ידי רובוט. | אורסולה קורברו (גרסה ספרדית) |
| סטיבן רייט | דב רייזר | מל מאא | אבא של ג'ין. בסוף הסרט התגלה שגם לו יש את הבעיה. |  |
| ג'ניפר קולידג' | אודליה מורה-מטלון | מרי מאא | אמא של ג'ין. |  |
| ג'ייק ט. אוסטין | נדב ירושלמי | אלכס | בן אדם. הבעל של הטלפון ששם חיים האימוג'ים. מחק את הטלפון, ואז החזיר את הזיכרון. | טרייאי סנדוויק מו (גרסה נורווגית) |
| כריסטינה אגילרה | אלונה אלכסנדר | אקיקוגליטר | רקדנית Just Dance. |  |
| סופיה ורגרה | לירון אלידרי | פלמנקה | אמוג'י של רקדנית פלמנקו. |  |
| פטריק סטיוארט | יהויכין פרידלנדר | אמוג'י קקי | אחד מהאימוג'ים הפופולרים. אריסטוקרטי ומתנשא. לא מבין שהוא בדיחה. זכה לרקוד עם פלמנקה. |  |
| רוב ריגל | ---- | אמוג'י גלידה | גלידה בטעם מנטה. חבר של קקי. |  |
| שון הייז | דדי זהר | סטיבן | אמוג'י של שטן. |  |
| טאטי גבריאל |   | אדי מק'אליסטר | מושא אהבתו של אלכס. |  |
הפקה

ב-21 ביולי 2015 ניצחו אולפני ההנפשה של סוני במלחמת ההצעות נגד האחים וורנר וסרטי פרמאונט על הזכויות להפקת סרט אנימציה של אמוג'י, מבוסס על תסריט של אריק סייגל וטוני לאונדיס, ולאונדיס גם מביים את הסרט. מישל ראימו קוויט הפיקה את הסרט. הסרט הוכרז באופן רשמי ב-CinemaCon 2016, ונחשף שהסרט יהיה בעולם דיגיטלי בתוך טלפון חכם.
ביום האמוג'י 2016, נחשף שטי. ג'יי. מילר ידבב את הדמות הראשית ג'ין. באוקטובר 2016 נחשף כי אילנה גלזר וג'יימס קורדן יצטרפו לצוות השחקנים. בדצמבר 2016 שם הסרט השתנה מ-"Emojimovie: Express Yourself" ל-"The Emoji Movie". מאוחר יותר גלזר הוחלפה באנה פריס.
ב-20 בדצמבר 2016 שוחרר הטיזר טריילר. הטריילר השני שוחרר ב-16 במאי 2017.
השקה

בנובמבר 2015 קבעה סוני כי הסרט ייצא לאקרנים ב-11 באוגוסט 2017. שנה לאחר מכן, הסרט הוזז ל-4 באוגוסט 2017 כשהסרט "בייבי דרייבר" קיבל את תאריך השחרור המקורי. במרץ 2017 הוזז הסרט שבוע אחורה ל-28 ביולי 2017 כאשר הוא מחליף תאריכים עם הסרט "המגדל האפל".
הסרט יצא יחד עם הסרט הקצר "כלבלב!", שבוים על ידי גנאדי טרטקובסקי ומבוסס על סרטי "מפלצת של מלון".
ביקורות

הסרט זכה לביקורות שליליות מצד הקהל וקיבל דירוג של 3.3 מתוך 10 באתר IMDb, ובאתר Rotten tomatoes, הסרט קיבל דירוג של 7% מתוך 131 מבקרים.
הסרט זכה בפרס פטל הזהב בארבע קטגוריות שונות: בקטגוריות הסרט הגרוע של השנה, התסריט הגרוע, המסך הגרוע והבימוי הגרוע ביותר.
משה שמואל גלזנר

| --- | --- |

הרב משה שמואל גלזנר
 לידה:  27 בפברואר 1856 ה'תרט"ז ברטיסלאבה, האימפריה האוסטרו-הונגרית 
 פטירה:  19 באוקטובר 1924 (בגיל 68) ה'תרפ"ה ירושלים, פלשתינה (א"י) 
 מקום קבורה:  בית הקברות היהודי בהר הזיתים 
 מדינה:  הונגריה, ממלכת רומניה 
 תקופת הפעילות:  ? – 19 באוקטובר 1924 
 השתייכות:  רבני הונגריה, רבני רומניה
 תחומי עיסוק:  תורה, אגדה, הלכה, תלמוד
 רבותיו:  הכתב סופר
 חיבוריו:  שו"ת "דור רביעי", "דור רביעי" על מסכת חולין, "שביבי אש" (על התורה והתלמוד)
 צאצאים:  עקיבא גלזנר 
 
הרב משה שמואל גלזנר (כ"א באדר א' תרט"ז, 27 בפברואר 1856 – כ"ב בתשרי תרפ"ה, 19 באוקטובר 1924) היה מרבני טרנסילבניה, שימש כרב הקהילה האורתודוקסית של קלויזנבורג. היה מהרבנים הציוניים המעטים בהונגריה ומראשי תנועת המזרחי.
קורותיו

נולד בפרשבורג לרב אברהם גלזנר, רבה של קלויזנבורג, וחתנו של הרב דוד צבי ארנפלד - חתנו של החת"ם סופר. היה בן יחיד לאביו, אחותו היחידה נקראה גיטל. בגיל צעיר החל אביו ללמדו תורה. את רוב תורתו ינק מאביו, ורק כמה חדשים למד בישיבת דודו זקנו - הכתב סופר. הרב אברהם גלזנר שימש כרב הקהילה האורתודוקסית בקלוז' (קלויזנבורג). בגיל שמונה עשרה נשא לאישה את צביה. לאחר פטירת אביו, בשנת תרל"ח ירש אותו בנו משה שמואל והוא בן 22. הוא כיהן בתפקיד זה 44 שנים, בין השנים תרל"ח-תרפ"ג.
היה ידוע בלמדנותו הרבה, וספרו "דור רביעי" (על שם ייחוסו לחת"ם סופר וספר בראשית, פרק ט"ו, פסוק ט"ז) על מסכת חולין הוא מהספרים החשובים על המסכת [דרוש מקור]. היה מעורב במספר מחלוקות שנגעו להלכות שחיטה ומקוואות ופרסם מספר קונטרסים בנושאים אלו.
פעמים רבות היה משתמש בלשון חריפה ותקיפה בתוך המשא ומתן ההלכתי. היה נוהג במנהגי חסידות, ולפי בנו הוא מעולם לא התפלל שחרית בלי לטבול במקווה לפני כן.
באלול תרפ"א השתתף כציר המזרחי בקונגרס הציוני השנים עשר בקרלסבאד, ובחורף תרפ"ב ערך מסע הרצאות מטעם המזרחי בגרמניה.
בחנוכה תרפ"ב (1921) התפטר מרבנותו בקלויזנבורג, ובאביב תרפ"ג עלה לארץ ישראל והתיישב בירושלים (אליה הגיע בר"ח סיוון). האירוע הציבורי הראשון בו השתתף בירושלים הוא ככל הנראה חנוכת בית הרב קוק ובית המדרש ע"ש הרי פישל, בי"ב בסיוון, 27 במאי 1923. על אף זקנותו, פעל גם בארץ בשביל המזרחי ועקב מקרוב אחר בניין הארץ. בחיבה ובהערצה התייחס להתיישבות הדתית, שהייתה אז בראשיתה. הרב גלזנר לקח חלק פעיל בעבודת החינוך של המזרחי, וקבע שיעור בתלמוד לתלמידי הכיתה העליונה של בית המדרש למורים "מזרחי" בירושלים. בירושלים נפגש כמובן עם הרב קוק, ועמד איתו בקשרי לימוד, ידידות והערצה - אך מספר חודשים אחר כך יצא הרב קוק למסע ארוך בארה"ב, ועוד טרם חזר נפטר הרב גלזנר.
הרב גלזנר האמין שכאשר יהודים בונים את ארצם, יש ערך לכל מקצועות החיים הפרודוקטיביים, ולכולם ערך 'יהודי' (ולא רק ללימוד תורה או לעיסוק במצוות). הוא ראה במערך התפילות היומיות תקנה לצורך הגלות, שכן בארץ ישראל יש יסוד אלטרואיסטי-לאומי בעבודת האדמה ובכל עבודה המפתחת את הכלכלה.
נפטר בירושלים כשנתיים לאחר עלייתו לארץ ישראל, בכ"ב בתשרי תרפ"ה, והובא למנוחות בהר הזיתים. אחריו שימש במשרה בנו, הרב עקיבא גלזנר. לאחר מותו שלח הרב אברהם יצחק הכהן קוק איגרת תנחומים לבנו הרב עקיבא גלזנר ובה הספידו במילות הערצה.
קורותיו > תמיכתו בציונות

בניגוד לרובם של רבני הונגריה, תמך הרב גלזנר בתנועה הציונית, ואף הצטרף למפלגת המזרחי. היה עובר מעיר לעיר וקורא ליהודים לעלות לארץ ישראל. מאותו זמן, סר חינו בעיני חלק גדול מהרבנים, והוא סבל מרדיפות רבות. הספד שנשא, שבו איחל לעצמו מקום בעלם הבא "למרגלותיו של ד"ר בנימין תיאודור הרצל", עורר סערה בעולם האורתודוקסי. כאשר ביקשו מתנגדי הציונות לפרוש מן הקהילה האורתודוקסית, בשל המהפכה הציונית שהוביל בה גלזנר, נחלץ לעזרתו הרב אברהם יצחק הכהן קוק במאמר בשם "פרק בהלכות ציבור" שהיה חלק מקונטרס בשאלת פרישת הקהילה, והוא מופיע כיום בספר "מאמרי הראי"ה". בסופו של המאבק קמה בעירו קהילה אורתודוקסית נוספת בשם "הקהילה הספרדית" בראשות הרב יקותיאל יהודה הלברשטאם (לימים האדמו"ר מצאנז-קלויזנבורג). כאשר עלה הרב גלזנר לארץ ישראל הוא התגורר בביתו של הרב מיימון מראשי 'המזרחי' והיה מבאי ביתו של הרב קוק.
שיטתו ההלכתית

בשיטת לימודו הוא ביקש לחזור אל דרך לימודם של הראשונים, שדרכם "לברר וללבן ולחקור ולדרוש אחר האמת בלי שום משוא פנים". הוא התנגד לשיטת הפלפול "הרחוקה מדרך החכמה כרחוק מזרח ממערב", והלך בכך בדרכו של החת"ם סופר, שביקר קשות את אלה שעקמו לטענתו את פירושי הראשונים כדי לקיים את דברי האחרונים. נטייה זו מדרך ההגיון הישר, רואה הרב גלזנר כמורשת הגלות: "אחרי שעברו עלינו אלפי שנות גלות ונדודים, המית בתוכנו את ההגיון הישר וכח הביקור".
הוא סבר כי דבר שהאנושות מתעבת אותו, הרי שיש לה מעמד של איסור מהתורה. עבירה על איסור כזה הרי הוא, בעיניו, כפשיטת צלם אלוהים והיא חמורה מעבירה על איסור תורה מפורש. לדבריו, לא ייתכן שיהיו דברים שאומות העולם יחזיקו אותם כאסורים, והיהודים ינהגו כאילו שהם מותרים. זאת משום שהעם היהודי צריך להיות "עם חכם ונבון" בעיני אומות העולם ולא "עם סכל ונבל". כדוגמאות לדבריו הוא מביא שאם איש צריך להכריע בין יציאה לרחוב ערום או בלבישת שמלת אשה, שזהו איסור תורה של לא ילבש, הרי שברור שעליו להעדיף יציאה לרחוב בשמלת אשה. וכך גם, אם אדם נמצא במצב שעליו לבחור בין אכילת בשר לא-כשר, שאיסורו מפורש בתורה, לבין אכילת בשר אדם שאיסורו אינו מפורש בתורה, הרי שעליו לבחור באכילת בשר לא-כשר, הגם שאיסורו מפורש בתורה.
סבר שיש לגייר נכרים שנשואים ליהודים בנישואים אזרחיים, מפני שמאחר שהם כבר חיים יחד הגיור שלהם לא נחשב 'לשם אישות', ועוד שיש מצווה גדולה להציל מהתבוללות שהיא עבירה יוצאת דופן בחומרתה. במקום אחר הסביר שעקרונית די בזה שהגר זונח את העבודה זרה שלו כדי לקבלו לעם ישראל, מפני שהכופר בעבודה זרה כמודה בתורה כולה.
בתחילת מלחמת העולם הראשונה פרסם הודעה לציבור שהוא נוכח לראות שיש יהודים שמנסים להשתמט מהשירות בצבא שהוטל כחובה, ולדעתו הדבר אסור מהתורה משום שדינא דמלכותא מחייב גם במקום סכנת נפשות.
כחלק מתמיכתו בציונות ובאהבת ארץ ישראל הוא פרסם קול קורא להעדפת אתרוגים שגדלו בא"י על פני אתרוגי יוון, וטען שעדיף ליטול אתרוג שכשר בדעת הדחק וגדל בארץ ישראל מאשר אתרוג מהודר שגדל ביוון.
מחשבתו

בהקדמה לספרו "דור רביעי" על מסכת חולין הוא האריך להסביר את תפקידה של התורה שבעל פה לעומת התורה שבכתב. לדעתו, התורה שבעל פה שניתנה למשה בסיני כללה עקרונות בלבד, ואלו ניתנו במכוון בעל פה ולא בכתב כדי שבכל דור יוכלו לפרש ולהחיל את העקרונות באופן שמתאים לדור, על פי חכמי כל דור ודור. ולכן, לחכמי הדור ניתנה האפשרות לפרש את התורה כפי ראות עיניהם, בלא שהם מחויבים לפרשנות שניתנה על ידי חכמי דורות עבר. לדבריו, התורה שבכתב היא בגדר "תורת אמת", ספר חתום שאינו משתנה, והתורה שבעל פה היא בגדר "חיי עולם", מנגנון שמתחדש ובכך שומר על נצחיות התורה. רבי יהודה הנשיא קיבל החלטה לכתוב את התורה שבעל פה מכיוון שחשש שכשיהיו עם ישראל בין האומות אזי האומות ישפיעו על האופן בו חכמי הדורות מפרשים את התורה ולמעשה יגרמו לעיקור המצוות מתוכנן. בעקבות כתיבת התורה שבעל פה, היא קובעה והאפשרות לחזור ולפרש בכל דור את התורה אבדה.
כחלק מהאפשרות שניתנה לחכמי כל דור לפרש את התורה, התורה הציגה את המצווה לשמוע דברי חכמים, על מנת למנוע מצב בו הציבור נמנע מלקבל את הפרשנות החדשה של חכמי דורו. כחלק מקבעון התורה שבעל פה על ידי כתיבתה, נקבעה גם המצווה לשמוע דברי חכמים וכבר אין אפשרות לחלוק על דורות קודמים ויש לקבל את מה שכתוב בתורה שבעל פה. בדבריו אלו הוא כולל גם דברים הנראים כטעות וכלא מתאימים לידע המדעי המצוי בידינו. מכיוון שדברים כגון אלו נכתבו בתורה שבעל פה, ומכיוון שבכתיבתה התקבעה התורה שבעל פה וניטלה האפשרות לחלוק על דורות קודמים, ההלכה בעינה עומדת, הגם שהיא אינה מתאימה למה שידוע כיום.
חיבוריו

משה שמואל גלאזנער, שו"ת דור רביעי, באתר היברובוקס חלק א', יצא על ידי נכדו, ירושלים תשל"ז
משה שמואל גלאזנער, שו"ת דור רביעי, באתר היברובוקס חלק ב', יצא על ידי נכדו, ירושלים תשמ"ג
משה שמואל גלאזנער, דור רביעי על מסכת חולין, באתר היברובוקס, קלוז', תרפ"א
משה שמואל גלאזנער, קונטרס חקור דבר, באתר היברובוקס, מונקאטש, תרס"א - על גירות, נישואין ומעמד יהודים שנישאו בנישואים אזרחיים.
משה שמואל גלאזנער, קונטרס מצה שמורה, באתר היברובוקס, פרסבורג, תרע"ה
"שביבי אש" - חידושים על התורה והתלמוד.
"אור בהיר" - ספר שהוציאו נכדיו ובו שישה חיבורים קטנים בנושאים שונים שיצאו גם בנפרד: "אור בהיר" על הלכות מקוואות, "חקור דבר" על הלכות נישואין וגירות, "מצה שמורה" על מצת מכונה, "חמץ נוקשה", ו"ישנה לשחיטה ו"הלכה למשה" על הלכות שחיטה".
"דער ציאניסמוס אונד זיינע נעבענערשיינונגען אים ליכטע דער רעליגיאן", תמוז תר"פ. תורגם לעברית ונקרא: "הציונות באור האמונה", תרגם והוסיף הערות נפתלי בן מנחם, ירושלים 1961.